Tisztelt Diákok, Szülők!

A II. kerületi Önkormányzat az idei évben is szeretné kifejezni elismerését a kerületünkben élő és tanuló diákok felé, akik tehetségük és szorgalmuk által kiemelkedő eredményeket értek el tanulmányi, művészeti vagy sportversenyeken. Reméljük, hogy ez a díjazás a továbbiakban is hasonló sikerek elérésére ösztönzi majd a fiatalokat, akiket büszkén állíthatunk példaképként az őket követő generációk és az egész II. kerületi közösségünk elé.

Polgármesteri dicséretben azok a tanulók részesülhetnek, akik igazolják, hogy

**2024. május 13. – 2025. május 16. között**

az alábbi eredményeket érték el:

**-Egy diák csak egy kategóriában pályázhat (vagy sport vagy tanulmányi vagy művészeti) és a kategórián belül is csak egy, a legrangosabb versenyeredményt kérik megjelölni!-**

|  |  |  |  |
| --- | --- | --- | --- |
| **Tanulmányi versenyeken** |  | **Művészeti versenyeken** | |
| Fővárosi döntőben elért  **1. helyezés** |  | fővárosi döntőben elért  **1. helyezés** | ha nincs számszerű helyezés, akkor **„kiemelt arany” minősítés** |
| Országos döntőben elért  **1., 2., 3., helyezés** |  | országos döntőben elért  **1., 2., 3., helyezés** | ha nincs számszerű helyezés,  **„arany” minősítés** |
| Nemzetközi versenyen elért  **1., 2., 3. helyezés** |  | nemzetközi versenyen elért  **1., 2., 3. helyezés** |  |
| OKTV versenyeken a döntőben elért  **1-6. helyezés** |  | OKTV versenyeken a döntőben elért  **1-6. helyezés** |  |

**Tanulmányi vagy művészeti versenyeken:**

|  |  |
| --- | --- |
| Országos Bajnokságon | **1., 2., 3., helyezés** |
| Országos Diákolimpia döntőjében | **1., 2., 3., helyezés** |
| Nemzetközi versenyen | **1., 2., 3., helyezés** |
| Diákolimpia budapesti döntőjében | **1. helyezés** |

**Sportversenyen:**

Csak olyan sporteredményt fogadnak el, amelynek kiírója hazai sportági szakszövetség, továbbá kerületi, budapesti vagy országos diáksportszövetség. Nemzetközi versenyek esetén érintett ország szakszövetsége, európai vagy világszakszövetség a kiíró, vagy az érintett verseny dokumentáltan szerepel az adott szövetségek versenynaptárában.

Feltételek:

1. A II. kerületben élő és kerületi lakcímkártyával is rendelkező diákok vagy II. kerületi tanintézményben tanuló diákok jelentkezését várjuk. Kerületi iskola színeiben elért eredménnyel, nem kerületi lakos diák pályázatát is fogadjuk.

2. **Sportegyesület színeiben vagy nem kerületi intézménnyel elért eredményt csak a II. kerületi lakcímkártyával rendelkező tanulóknál vesszük figyelembe.**

3. A pályázó tanulók elvárt tanulmányi átlaga a **2023/2024-as tanévben: általános iskolában legalább 4.0.**     
Első osztályosok esetében a 2024/2025-es tanév 1. félévi eredménye számít.

**4. Az eredményeket igazoló oklevelek, dokumentumok olvasható fénymásolatának, fényképének a beküldése. (Olvashatatlan fénymásolat, illetve igazoló dokumentum hiánya esetén nem tudjuk elfogadni a jelentkezést).**